	Agresiunea sexuală este unul din cele mai traumatizante lucruri care i se pot întâmpla unui copil, pentru că îl poate marca și îi poate influența relațiile interumane pentru tot restul vieții sale. 
       Vulnerabilitatea, imperfecțiunea, imaturitatea, dependența de adulți pot fi ,,portițe” prin care un copil sau un adolescent să  fie pus în pericol, aatfel că formarea și dezvoltarea abilităților necesare pentru a spune ”NU” oricărui comportament neadecvat sunt indispensabile.

CE ESTE AGRESIUNEA SEXUALĂ
Este agresiune sexuală atunci când un copil este constrâns să participe într-un act de natură sexuală. Agresiunea sexuală se poate întampla și în viața reală, și în mediul online.

Este agresiune sexuală atunci când:

· Este atins(ă) într-un mod care îi produce neplăcere.
· Este umilit(ă), hărțuit(ă), manipulat(ă) sau amenințat(ă)  să facă diferite lucruri cu părțile intime ale corpului.
· Este obligat(ă)  să întreţină relaţii sexuale.
· Este obligat(ă)  să privească imagini sau filme cu tentă sexuală.

	CUM POȚI PREVENI

AGRESIUNEA SEXUALĂ

Un copil nu este niciodată vinovat pentru abuzul la care este supus, însă există câteva modalități în care pot fi prevenite astfel de situații:

· învață-l(o) despre faptul că propriul corp îi aparține și nimeni nu are dreptul să îl(o) atingă fără acordul său(ei);

· atunci când un adult îi cere să manifeste anumite comportamente cu caracter sexual (săruturi, mângâieri, atingeri), să spună "NU!" și să anunțe o persoană adultă de încredere;

· să nu vorbească cu persoanele necunoscute și să nu le urmeze dacă îi cer acest lucru;

· să învețe diferența dintre un secret bun (surpriză) și unul rău (ceva ce țin pentru ei, dar știu că este greșit și îi face să se simțimă inconfortabil);

Chiar și când este vorba despre persoane cunoscute, pe care le admiră  şi au autoritate asupra ei(lui), tot nu au dreptul să îl(o) atingă în zonele intime.


	CE TREBUIE SA FACI, ÎN CALITATE DE ADULT
· Învăță-l(o) că nimeni nu-l(o) poate atinge în zonele intime, vorbiți-i despre secrete, despre limitele personale, pe care are tot dreptul să  le apere; 

· Spuneți-i că nu e vina lui(ei) că există persoane care nu respectă limitele personale, dar că e datoria lui (ei) să și le protejeze și a noastră, ca adulți, să ajutăm cu tot ce putem;

· De fiecare dată când se întâmplă ceva, rămâneți de partea lui(ei)! Interveniți, cereți ajutor, luați măsuri!

· Explicați-i(o) cum să recunoască de la distanță furia, frica și alte emoții puternice;

· Când este singur(ă) pe stradă sau la joacă să fie atent(ă) la persoanele necunoscute care doresc să intre în discuții cu el(ea). Încurajați-l(o) să vă spună ce i se întâmplă când nu este cu dumnevoastră și stabiliți ce poate face pentru sigurața lui(ei);


	CE NU TREBUIE SĂ FACĂ MINORUL
Un prădător sexual i-ar putea cere să păstreze secretul referitor la abuz, însă doar pentru a se proteja pe sine. El face acest lucru într-un mod prietenos, cum ar fi: 

„Îmi place să mă joc cu tine, dar dacă spui altcuiva ce am jucat, nu mă vor lăsa să vin din nou”, sau poate fi o amenințare: 

„Acesta este secretul nostru. Dacă spui cuiva, îi voi spune că a fost ideea ta și vei avea mari necazuri! ”

 Învață-l(o) să nu ţină secret ceea i s-a întâmplat. Să discute cu o persoană de încredere, sună la 116 111 (telefonul copilului) sau la 112 (Politia)!

În mediul online  să evite discuţiile  cu persoanele  pe care nu le cunoaște, cu atât mai mult să nu le ofere informații/date personale. De asemenea, să  nu trimită imagini  în ipostaze indecente şi să nu accepte propuneri  de  întâlnire.


	 NU ESTE  SINGUR/Ă!
Victimele agresiunii sexuale au sentimente de vinovăție, neputință, rușine, dar și frică față de modul în care vor reacționa cei apropiați dacă vor afla, dar și pentru că pot primi amenințări sau pot fi șantajate de agresori. Toate acestea le împiedică să vorbească despre ceea ce li s-a întâmplat.

Spuneți-le că nu e vina lor că există persoane care nu respectă limitele personale, dar că e datoria lor să și le protejeze și a noastră, ca adulți.
DENUNȚĂ ABUZURILE

 LA  112!

Inspectoratul de Poliție Județean Brașov


	LEGEA ÎI PROTEJEAZĂ

Este bine să fii informat/ă și să îți cunoști drepturile! Trebuie să ştii faptul că în România există legislaţie care te protejează împotriva agresiunii sexuale:

· Codul Penal include agresiunea sexuală asupra minorilor în rândul infracțiunilor contra libertății și integrității sexuale și pedepsește agresiunea sexuala cu închisoarea.

· Legea 272/2004, privind protecţia şi promovarea drepturilor copilului, republicata.
· Aşadar, agresorul poate fi pedepsit pentru faptele sale, iar minorul poate  beneficia de sprijin psihologic.

Campania de prevenire a agresiunilor sexuale




